open-index/open-wikipedia-markdown huggingface dataset:
מצר באדונג

**מְצַר בָּאדוּנְג** (באינדונזית: **Selat Badung**) הוא מצר ים באינדונזיה (בארכיפלג המלאי), בחלקו הדרום-מערבי של מצר לומבוק, בין האי באלי מצפון-מערב לאי נוסה פנידה מדרום-מזרח. המצר מקשר בין האוקיינוס ההודי שמדרום לו לבין חלקו הצפוני של מצר לומבוק שמצפונו.

רוחבו של המצר הוא כ-20 ק"מ, עומקו פחות מ-100 מטר ואורכו כ-60 ק"מ.
[ימין|ממוזער|350px|'''מצר באדונג''' בין חלקו הדרומי-מזרחי של האי באלי משמאלו, לבין ה[איים נוסה למבונגאן ונוסה פנידה, מימינו]]
האי נוּסָה לֶמְבּוֹנְגָאן (Nusa Lembongan) הצמוד לחופו הצפון מערבי של נוסה פנידה, משתרע על שטח של כ-8 קמ"ר, מונה 5,000 נפש ומופרד מהאי באלי על ידי מצר באדונג, שרוחבו כ-12 ק"מ בנקודה זו. בין האי נוסה למבונגאן לאי נוסה פנידה נמצא אי זעיר נוּסָה צֶ'נִינְגַאן (Nusa Ceningan) אליו אפשר להגיע בקלות בהליכה רגלית או באופניים דרך גשר תלוי. האי מציע נופים מרהיבים ומושך אליו את גולשי הגלים.

בתקופת מלחמת העולם השנייה, בפברואר 1942, נערך באזור המצר קרב מצר באדונג .

בצי ארצות הברית נקראה ספינה יו אס אס בָּאדוּנג סטרֵייט (USS Badoeng Strait) על שמו של המצר.

## קישורים חיצוניים

*  
* 

## הערות שוליים

באדונג
באדונג
גאיה גל וגילי

**גאיה גל וגילי** (באנגלית: **Tots TV**) הייתה תוכנית טלוויזיה בריטית חינוכית לילדים בגילאי הגן ובית הספר היסודי בת 276 פרקים. הסדרה שודרה בישראל משנת 1996 עד 1997 בדיבוב לעברית בטלוויזיה החינוכית. הסדרה זכתה בשני פרסי באפט"א לטלוויזיה.

שיר הפתיחה של התוכנית בגרסה העברית בוצע על ידי שלוש מדבבות הסדרה אור אזולאי, עירית ענבי ומירב גרובר.

## תקציר העלילה
עלילת התוכנית מתמקדת בשלושה ילדים :גאיה גל וגילי שגרים בבית כפרי מוקף ירק. השלושה יוצאים לחקור את העולם ולגלות דברים חדשים בעזרת תיק קסמים מיוחד.

## דמויות ומדבבים בעברית
***גאיה** (עברית: אור אזולאי, במקור: **טילי**), ילדה עם שיער כתום. בסדרה המקורית דוברת גאיה צרפתית, וספרדית בשידורי הסדרה בארצות הברית. עם זאת, בדיבוב הישראלי היא אינה דוברת שום שפה אחרת מלבד עברית.
***גל** (עברית: עירית ענבי, במקור: **טום**), ילד ממושקף בעל שיער כחול וככל הנראה המבוגר מהשלישייה.
***גילי** (עברית: מירב גרובר, במקור: **טייני**) ילד עם שיער ירוק, ככל הנראה הקטן בשלישייה.
***גורי** (במקור: **פֶריבוּ**) - הכלבלב של השלישייה.
***חמורון** (במקור: **דונקי**) - החמור של השלישייה.

## קישורים חיצוניים

* 

קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה בריטיות בכיכובן של בובות
קטגוריה:תוכניות טלוויזיה בשפה הצרפתית
קטגוריה:סדרות טלוויזיה בריטיות לילדים
קטגוריה:ITV: תוכניות וסדרות
נקודת גלישה (סדרת טלוויזיה)

**נקודת גלישה** (במקור: **Lightning Point**; בארצות הברית וארצות אחרות שודרה תחת השם "**Alien surfer girls**") היא סדרת נעורים ומדע בדיוני אוסטרלית. הסדרה כוללת עונה אחת בלבד בת 26 פרקים באורך 25 דקות כל אחד, ושודרה בשנת 2012 באוסטרליה ובארצות הברית. בישראל הסדרה שודרה בערוץ זום מינואר 2013.

עלילת הסדרה עוסקת בשתי חייזריות שובבות מכוכב לכת בשם "לומינה", זואי וקיקי, אשר מאבדות את החללית שלהן ומוצאות עצמן בעיירת חוף שקטה בשם "Lightning Point" באוסטרליה. השניים מסתייעות בצעירה בשם אמבר על מנת להישאר במסווה, וזו מנסה ללמדן את דרכי ההתנהגות בעולם האנושי. במהלך התקדמות העלילה מתברר שחייזרים נוספים הגיעו לעיירה.

## דמויות

## קישורים חיצוניים
* 

* דף הסדרה באתר HOT

קטגוריה:סדרות נעורים אוסטרליות
קטגוריה:ערוץ זום: תוכניות רכש
שארל פברי

**מוריס פול אוגוסט שארל פברי** (צרפתית: Maurice Paul Auguste Charles Fabry; 11 ביוני 1867, מרסיי – 11 בדצמבר 1945, פריז) היה פיזיקאי צרפתי.

## חייו
מוריס פברי סיים את לימודיו באקול פוליטקניק וקיבל את הדוקטורט שלו מאוניברסיטת פריז בשנת 1892. הוא התמחה בתחום האופטיקה והספקטרוסקופיה. ב-1904 הוא התמנה לפרופסור לפיזיקה באוניברסיטת מרסיי, שם הוא בילה 26 שנים.

## קריירה

בשנת 1913, פברי יחד עם הנרי בויסון (Henri Buisson) גילו את שכבת האוזון. באופטיקה, פברי גילה הסבר לתופעה של טבעות ההתאבכות. 
בשנת 1921 יחד עם עמיתו אלפרד פרו המציאו את האינטרפרומטר פברי-פרו. 

בנוסף ב-1921 פברי מונה לפרופסור לפיזיקה כללית בסורבון, האוניברסיטה בפריז, ומונה גם למנהלו הראשון של מכון האופטיקה החדש. 

ב-1926 פברי הפך גם לפרופסור במכון הפוליטכני בפריז. ובנוסף, הוא היה המנהל הכללי הראשון של בית הספר הגבוה לאופטיקה (Institut d'optique théorique et appliqué) ומנהלו של המכון הגדול לאופטיקה ("grande école" École supérieure d'optique).

במהלך הקריירה שלו פברי פרסם 197 מאמרים מדעיים, 14 ספרים, ומעל 100 מאמרים פופולריים. על ההישגים המדעיים החשובים שלו הוא קיבל בשנת 1918 את מדליית רמפורד, המדליה המלכותית של לונדון. 
בארצות הברית עבודתו הוכרה על ידי האקדמיה הלאומית למדע ובשנת 1919 הוא קיבל את מדליית דרפר (Henry Draper Medal) . בשנת 1921 קיבל את מדליית בנג'מין פרנקלין ממכון פרנקלין. 
בשנת 1927 הוא נבחר לאקדמיה הצרפתית למדעים.

## קישורים חיצוניים

* 

קטגוריה:פיזיקאים צרפתים
קטגוריה:זוכי פרסי האקדמיה הלאומית למדעים של ארצות הברית
קטגוריה:זוכי מדליית הנרי דרייפר
קטגוריה:זוכי מדליית פרנקלין
קטגוריה:צרפתים שנולדו ב-1867
קטגוריה:צרפתים שנפטרו ב-1945
רמת קוקונינו

[שמאל|ממוזער|200px|מחשוף מואנקופי אדמדם מתחת לערימת שברי הסלעים הגעשיים על רד ביוט ((Red Butte - "[הר כפתור אדום"; שוכנת דרומית לכפר גרנד קניון)]]
**רמת קוקונינו** (באנגלית: **Coconino Plateau**) היא רמה השוכנת במחוז קוקונינו בצפון אריזונה בארצות הברית.
## גאוגרפיה
הרמה, חלק מרמת קולורדו, שוכנת צפונית מערבית לעיר פלאגסטאף, גובלת מצפון בגרנד קניון וממזרח בכביש מדינתי מספר 64 של אריזונה (כביש הכניסה לפארק הלאומי גרנד קניון). מרבית שטחה של הרמה מוגן כשמורת הטבע היער הלאומי קאיבאב (Kaibab National Forest). גובה הרמה הוא 2,250 מטרים בשפה הדרומית של הגרנד קניון והיא הולכת ומשתפלת כלפי דרום עד לשדה הגעשי סן פרנסיסקו (San Francisco Volcanic Field), שחלקו נכלל בשטח הרמה, ואחת מפסגותיו, פסגת קנדריק (Kendrick Peak) היא הנקודה הגבוהה ביותר ברמה בגובה 3,177 מטרים. הרמה שוכנת במרכז אגן גדול, "אגן רמת קוקונינו" (Coconino Plateau Basin), ששטחו כ-15,000 קמ"ר.

את השם לרמה טבע חוקר הטבע האמריקני קלינטון מריאם (Clinton Hart Merriam; 1942-1855) ב-1892 לשטח שבין מחנה בס (Bass Camp) לנקודת קוקונינו (Coconino Point), שתי נקודות תצפית על השפה הדרומית של הגרנד קניון. קוקונינו היא מילה בשפת השבט האינדיאני הוואסופאי שפירושה "מעט מים", ואכן האזור צחיח למדי ויורדים בו בממוצע בין 250 ל-300 מ"מ גשם לשנה. אין בו כמעט מקורות מים גלויים משום שהמים מחלחלים באבן הגיר הנקבובית, השייכת לתצורת אבן גיר קאיבאב המכסה את מרבית הרמה. מי הגשמים ומי הפשרת השלגים המים זורמים על פני השטח נספגים בסלע או מוסעים בנחלי האכזב אל הקולורדו הקטן ממזרח או אל קניון קטרקט ממערב. המים המחלחלים בסלע יוצרים אקוויפר שעוביו כ-500 מטרים ומימיו נובעים במספר מעיינות לאורך הקניונים.

הצמחייה הטבעית ברמה משתנה בהתאם לגובה ולמשטר הרוחות. באזורים המיוערים צומחים מחטניים בעיקר אורן הזפת, אשוח דאגלס, אורן פיניון (כמה מינים המייצרים צנוברים אכילים), וערער. עצים אלו מספקים מחסה ומזון למגוון בעלי חיים. ככל שהגובה יורד מתחלפים העצים בסבך שיחים דוגמת *Purshia tridentata* ממשפחת הורדיים או לענה משוננת (*Artemisia tridentata*), מין של לענה.

נכון לשנת 2000 התגוררו ברמת קוקונינו 9,164 תושבים מהם 650 אינדיאנים בני ההוואסופאי ו-3,068 בני הנאוואחו.

## קישורים חיצוניים

* Coconino Plateau Basin

## הערות שוליים

קטגוריה:אריזונה: גאוגרפיה
קטגוריה:רמת קולורדו
Tango

**Tango** (בתעתיק לעברית: **טנגו**) היא אפליקציית מובייל למסרים מיידיים עבור טלפונים חכמים ומחשבי לוח שפותח על ידי TangoMe inc.
נכון למרץ 2014 יש ליישום מעל 200 מיליון משתמשים, ובמכשירי האנדרואיד היישום במקום ה-12 ברשימת הורדות היישומים.

## היסטוריה
טנגו, פותחה במאונטיין ויו, קליפורניה, הוקמה על ידי אורי רז ואריק סטון. סטון משמש כיום כקצין מנהל הטכנולוגיה הראשי ואילו רז הוא המנכ"ל, רז יזם סדרתי, וסטון המחזיק בדוקטורט מסטנפורד בהנדסת חשמל, יצרו את השירות תוך שימוש בטכנולוגיית דחיסה "peer to peer" עם וידאו בעל יכולת בהיקף של מאות מיליוני משתמשים בעלויות תשתית נמוכות וידאו באיכות גבוהה.

המייסדים גייסו הון סיכון מתוך מגוון רחב של משקיעים כמו החברות DFJ ולן בלווטניק.
נכון לדצמבר 2012, טנגו מעסיקה 120 עובדים.

במרץ 2014 פורסמה השקעת ענק של קבוצת עליבאבא (Alibaba Group) הסינית ב-TANGO של 215 מיליון דולר עבור כ-25% ממניות החברה. גיוס ההון הקפיץ את שווי החברה לכ-1.1 מיליארד דולר.

## סקירה
טנגו הוא יישֹוּמוֹן חינמי אשר בנוסף לשיחות וידאו, הוא מותאם גם עבור שיחות קוליות, הודעות SMS, שיתוף תמונות ומשחקים. היישום מותאם בעיקר למערכת האנדרואיד, אך גם ל-IOS, Windows Phone 7, ומחשבים. טנגו חתרה וזכתה להגיע ל-200 מיליון משתמשים אשר יוצרים את בסיס הרשת החברתית בקרב המשתמשים.

היישום זמין ב-14 שפות שונות.

## קישורים חיצוניים
* 
* 

## הערות שוליים

קטגוריה:תוכנה חינמית
גביע העולם למועדונים 2013

**גביע העולם למועדונים 2013** נערך בשנת 2013 במרוקו מה-11 בדצמבר עד ה-21 בדצמבר, והוא היה גביע העולם למועדוני כדורגל העשירי במספר. בטורניר זכתה הקבוצה הגרמנית באיירן מינכן, נציגת איגוד התאחדויות הכדורגל האירופאית אופ"א. הייתה זו הזכייה הראשונה של מועדון גרמני בטורניר.

במשחק הגמר השתתפו קבוצות באיירן מינכן מגרמניה ורג'א קזבלנקה ממרוקו.

## הטורניר
בטורניר השתתפו 7 האלופות משנת 2013 של התחרויות האזוריות מטעם הקונפדרציות היבשתיות של פיפ"א, וקבוצה נוספת ממרוקו.

התחרות התקיימה בשיטת הנוק אאוט. מנצחת שלב הפלייאוף בין המארחת לאלופת אוקיאניה הצטרפה לאלופות מצפון אמריקה, אסיה ואפריקה בשלב רבע הגמר. המנצחות ברבע הגמר הצטרפו לאלופות אירופה ודרום אמריקה, שזוכות בכרטיס אוטומטי לשלב חצי הגמר. המפסידות בשלב חצי הגמר התמודדו על המקום השלישי והמנצחות עלו לגמר שבו נקבעה האלופה. כמו כן התקיים המשחק על המקום החמישי בין הקבוצות המפסידות ברבעי הגמר.

## קבוצות משתתפות
הקבוצות שהשתתפו בטורניר הן:

## המשחקים
### שלב הפלייאוף

### שלב רבע הגמר

### שלב חצי הגמר

### משחק על המקום החמישי

### משחק על המקום השלישי

### משחק הגמר

## פרסים

## קישורים חיצוניים
* 
* האתר הרשמי של אליפות העולם לקבוצות

קטגוריה:גביע העולם בכדורגל לקבוצות
קטגוריה:תחרויות כדורגל ב-2013
קטגוריה:תחרויות כדורגל במרוקו
קטגוריה:2013 באפריקה
אליזבת דביקי

**אליזבת דביקי** (באנגלית:** Elizabeth Debicki**; 24 באוגוסט 1990) היא שחקנית אוסטרלית ילידת-צרפת. מוכרת בזכות תפקידה בתור ג'ורדן בייקר בסרט "גטסבי הגדול" ובזכות תפקידה בתור הנסיכה דיאנה בסדרה הכתר עונה חמישית ועונה שישית, עליו זכתה בפרס גלובוס הזהב.

## ביוגרפיה
דביקי נולדה בפריז, צרפת לאם אוסטרלית ממוצא אירי ולאב פולני, זוג רקדני בלט. היא הבכורה מתוך שלושה ילדים, אח ואחות צעירים ממנה. כאשר הייתה בת חמש, עברה עם משפחתה למלבורן שבויקטוריה, אוסטרליה. בילדותה למדה בלט תקופה, ולאחר מכן תיאטרון. בוגרת המכללה הוויקטוריאנית לאמנויות של אוניברסיטת מלבורן, עם תואר בדרמה שהשלימה ב-2010. גובהה של דביקי הוא 1.91 מטר.

## קריירה
דביקי התפרסמה לראשונה בשנת 2013 בדרמה התקופתית של באז לורמן "גטסבי הגדול" בה שיחקה בתפקיד שחקנית הגולף הצינית ג'ורדן בייקר.
דביקי נבחרה לתפקיד על ידי לורמן שאהב את האודישן והתפקיד הקטן שלה בקומדיה האוסטרלית "מעט גברים טובים".
דביקי זכתה לביקורות אוהדות על הופעתה והייתה לתגלית המפתיעה של הסרט.

דביקי מגלמת את דמותה של הנסיכה דיאנה בעונות ה-5 וה-6 של הסדרה "הכתר" בנטפליקס. על תפקיד זה זכתה פרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה ופרס גילדת שחקני המסך.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות תיאטרון אוסטרליות
קטגוריה:זוכי פרס ACTAA: שחקנית המשנה הטובה
קטגוריה:בוגרות אוניברסיטת מלבורן
קטגוריה:אוסטרליות שנולדו ב-1990
קטגוריה:אוסטרלים שנולדו ב-1990
קטגוריה:זוכי פרס גלובוס הזהב
קטגוריה:זוכי פרס גילדת שחקני המסך - שחקנים
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:שחקנים ביקום הקולנועי של מארוול
אידה רולף

**אידה פאולינה רולף** (באנגלית: **Ida Pauline Rolf**; 19 במאי 1896 – 19 במרץ 1979) הייתה ביו-כימאית ומפתחת שיטת "אינטגרציה מבנית" הידועה כ"רולפינג".

## נערות וחינוך
אידה רולף נולדה ברובע הברונקס בניו יורק כילדה יחידה לברנרד רולף, מהנדס אזרחי שהתמחה בבניית מעגנים ורציפים בחוף המזרחי של ארצות הברית.
אידה רולף למדה בקולג' ברנרד וקיבלה תואר הראשון ב-1916 בעיצומה של מלחמת העולם הראשונה. באותו זמן, כיוון שגברים רבים נלחמו באירופה, היא קיבלה הזדמנות נדירה לאישה, לעבוד כחוקרת במכון רוקפלר תחת הדרכתו של ד"ר פובוס לוין. לוין היה ראש המעבדה הביוכימית במכון רוקפלר למחקר רפואי.

מחקרה של רולף במכון בתחום הזרחה (פוספאטים) שימש בסיס לעבודת הדוקטורט שלה באוניברסיטת קולומביה. ב-1920 היא קיבלה תואר דוקטור בביוכימיה מקולג' הרופאים והמנתחים באוניברסיטת קולומביה בניו יורק. שם החיבור המדעי אותו היא הגישה לקבלת התואר היה: "שלוש תוספות לכימיה של פוספוליפידים בלתי רוויים".

## קריירה
במהלך לימודיה ולאחר השלמתם עבדה רולף עם לוין במכון רוקפלר. בהתחלה במחלקת הכימותרפיה ואז במחלקת הכימיה האורגנית, עד שהגיעה למעמד של 'שותף'. ב-1919–1927 היא פרסמה 16 מאמרים אקדמיים, רובם בביטאון ביולוגיה-כימיה. מחקריה היו ברובם מבוססי מעבדה על תרכובת ביוכימית של לציטין וצפילין, מולקולות מסיסות בשמן המהוות מרכיב ראשי בקרום העוטף מבנה ביולוגי.
ב-1927 עזבה רולף את עבודתה מסיבות בריאותיות ומשפחתיות. היא עזבה את ארצות הברית ונסעה לשווייץ שם בין היתר היא למדה מתמטיקה ופיזיקה גרעינית באוניברסיטה הטכנולוגית בציריך והחלה לפתח את האינטגרציה המבנית. היא פרסמה שני מאמרים אקדמאיים על האינטגרציה מבנית.

### אינטגרציה מבנית
רולף החלה לפתח את השיטה ב-1920 כדי לטפל בבנה ובאנשים מוגבלים באופן קבע שלא יכלו למצוא עזרה במקום אחר. מטרתה הייתה לארגן את מבנה גוף האדם בהתאם לכוח הכבידה. השיטה בתחילה נקראה ״שחרור תנוחתי״ ורק יותר מאוחר "אינטגרציה מבנית". השיטה ידועה גם בשם "רולפינג".

ב-1971 רולף יסדה "עמותה למען אינטגרציה מבנית" שלימים שינתה את שמה ל"מכון רולף לאינטגרציה מבנית". בנה השני, ריצ׳ארד, עזר לה לפתח את ה"אינטגרציה מבנית", וללמוד את ההשפעה שיש לטכניקה על אנשים מוגבלים, שניהם לימדו את השיטה במקומות שונים בארצות הברית. במשך שנים הם פעלו מניו יורק לקדם את טכניקת הטיפול וליידע כמה שיותר אנשים על השיטה ויתרונותיה.

## חיים אישיים
רולף הייתה נשואה לוולטר פרדריק דומרל. היו להם שני בנים, אלן מייקל דומרל וריצ׳ארד רולף. ריצ'רד הוא רופא ומורה ל"אינטגרציה מבנית" וממשיך לקדם ולפתח את פרויקט ה"רולפינג" של אמו.

## מקורות
*תולדות חיים באתר הרולפינג
*שטרלינג, איזבל. חלוצת זן: חייה ועבודתה של רות פולר סאאסקי (2006) Shoemaker & Hoard.  עמ' 8

## לקריאה נוספת

## קישורים חיצוניים
* Biography and photo gallery from the Rolf

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:ביוכימאיות אמריקאיות
קטגוריה:בוגרות ברנרד קולג'
קטגוריה:בוגרות בית הספר לרפואה באוניברסיטת קולומביה
קטגוריה:בוגרי בית הספר לרפואה באוניברסיטת קולומביה
קטגוריה:אמריקאיות שנולדו ב-1896
קטגוריה:אמריקאים שנולדו ב-1896
קטגוריה:אמריקאיות שנפטרו ב-1979
קטגוריה:אמריקאים שנפטרו ב-1979
מכשפת (מארוול קומיקס)

**מכשפת** (באנגלית: **Enchantress**) היא דמות בדיונית של נבלת-על המופיעה בחוברות הקומיקס ביקום מארוול קומיקס. מכשפת המקורית הופיעה לראשונה בחוברת *Journey into Mystery #103* מאפריל 1964 ונוצרה על ידי הכותב סטן לי והמאייר ג'ק קירבי. המכשפת השנייה הופיעה לראשונה בחוברת *Dark Reign: Dark Avengers #1* מיולי 2009, ונוצרה על ידי הכותב פול קורנל והמאייר מארק ברוקס.

מכשפת המקורית, אמורה, הייתה יריבתו המושבעת של תור. מכשפת השנייה, סילבי לאשטון, היא נערה צעירה מברוקסטון, אוקלהומה, שקיבלה את כוחות הכשף מידיו של לוקי, שיצר אותה כדי שתשמש ככוח הכאוס בזמן פלישת אסגרד לכדור הארץ. סילבי עיצבה את עצמה בדמותה של המכשפת המקורית אמורה.

שלא כמו שאר האסגרדיים ביקום מארוול, המכשפת לא מבוססת על דמות מהמיתולוגיה הנורדית. אולם, במיני סדרה "תור: עידני הרעם", נאמר שהמכשפת נקראה בכינויים שונים לאורך ההיסטוריה, כמו פריה, גפיון ואידון, ועצם קיומה נקשר למיתוסים רבים הסובבים את הדמויות הללו. בהמשך התברר שסיפורים אלו התרחשו במחזורי זמן שקודמים לראגנארוק, וכי דמויות המתבססות על האלות הנורדיות קיימות בנפרד ביקום מארוול.

דמותה של סילבי מופיעה בסדרה "לוקי" בגילומה של סופיה די מרטינו.

## ביוגרפיה בדיונית
### אמורה
שושלת היוחסין של אמורה אינה ידועה, פרט לעובדה שהיא נולדה באסגרד ויש לה אחות בשם לורליי. למדה את דרכי הקסם בידי מלכת הנורנות, אך גורשה והחלה לצבור ידע בעצמה דרך פיתוי קוסמים ולמידת סודותיהם. במרוצת הזמן, אמורה הפכה לאחת ממשתמשי הקסם החזקים ביותר באסגרד, כאשר לרוב היא משתמשת ביכולות הפיתוי ושליטת מחשבות שלה. בהופעתה הראשונה, אמורה נשלחה בידי אודין כדי להיפטר ממושא אהבתו של תור, אותה חשב אודין להסחת דעת על נסיך הכתר הצעיר של אסגרד. אמורה קיוותה להשיג את תור לעצמה, והשתמשה בשירותיו של סקורג', המוציא להורג. ניסיונותיהם של השניים לחתור נגד מלך אסגרד הובילו לגירושם לכדור הארץ. בהגיעם לשם, הם חברו לאדוני הרשע המקוריים של ברון היינריך זמו, יריביהם של האוונג'רס - אותה קבוצה שתור הצטרף אליה.

## ראו גם
* מכשפת (DC קומיקס) - דמות בדיונית דומה של חברת DC קומיקס המתחרה

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:נבלי על במארוול קומיקס
קטגוריה:תור
קטגוריה:קוסמים בדיוניים
מכשפת (DC קומיקס)

**מכשפת** (באנגלית: **Enchantress**) היא דמות בדיונית המופיעה בחוברות הקומיקס ליגת הצדק האפל ביקום DC קומיקס. הדמות הופיעה לראשונה בחוברת *Strange Adventures #187* מאפריל 1966, ונוצרה על ידי הכותב בוב הייני והמאייר הווארד פרסל. דמותה שימשה גם כגיבורת-על וגם כנבלת-על.

מכשפת היא האלטר אגו של ג'וּן מוּן, אמנית עצמאית שהוזמנה למסיבת תחפושות בטירה עתיקה. היא נתקלה בחדר סודי שבו ישות קסומה ובלתי ידועה העניקה לה כוחות קסם כדי ללחום בנוכחות רעה ברחבי הטירה. באומרה את השם "מכשפת", היא עוברת שינוי צורה ומצליחה להביס מינוטאור בנבכי הטירה. אולם, בהופעתה הבאה מעל דפי הקומיקס, המכשפת מתוארת כדמות תועה הנלחמת בסופרגירל, שמנסה למנוע ממנה להשיג אומניפוטנטיות ולבטל את כוחות-העל בכדור הארץ. הצד הרשע שבה משתלט עליה, והמכשפת ממשיכה ללחום נגד הטובים בקבוצת "הנבלים הנשכחים".

בהמשך, מכשפת מגויסת ליחידת המתאבדים של אמנדה וולר. אט אט היא מאבדת שליטה על כוחות הכשף שלה, ומאדאם קסנדו עוזרת לה להשתלט עליהם חזרה. היא עוזבת את יחידת המתאבדים מסיבות שאינן ידועות, ומתגלה רק לאחר 11 שנים בבית חולים פסיכיאטרי בניו ג'רזי. היא מסרבת בתחילה לעזור לגיבורי-העל בלחימתם בכוחות השאול, אך דדמן משתלט עליה ומפעיל עליה מניפולציה כדי לעזור להם. אישיותה של המכשפת נרצחת בידי פאוסט כאמצעי אחרון להצית את להבות השאול, וכתוצאה מכך ג'ון נותרת במצב קטטוניה. פאוסט מצליח להשיב לה את אישיות המכשפת לאחר שהתברר שרצח סוקובוס שעבד עבור קבוצת שדים כדי ליצור פתח לשאול ולהקים לתחייה מכשף מטורף.

במאורעות "יום הנקמה", בהם הספקטר השתגע ויצא למסע השמדה של ישויות הקסם ביקום DC, מכשפת הצטרפה לחברי שאדופאקט במטרה להביס את הספקטר. באתחול המחודש של חברת DC קומיקס לאחר מאורעות "פלאשפוינט", מספר גיבורים על-טבעיים מתאחדים לקבוצת ליגת הצדק האפל לאחר שאישיותה של המכשפת הופרדה שוב מג'ון מון ויצאה מכלל שליטה.

את דמותה של מכשפת גילמה בסרט הלייב אקשן "יחידת המתאבדים" השחקנית קארה דלווין.

## ראו גם
* מכשפת (מארוול קומיקס) - דמות בדיונית דומה של חברת מארוול קומיקס המתחרה

## קישורים חיצוניים
* 
* דף הדמות באתר הרשמי של DC קומיקס
* דף הדמות בפרויקט פאנדום של DC קומיקס

## הערות שוליים

קטגוריה:גיבורי-על ב-DC קומיקס
קטגוריה:נבלי-על ב-DC קומיקס
קטגוריה:קוסמים בדיוניים
ארטאווסדס השני, מלך ארמניה

**ארטאווסדס השני** (בארמנית: Արտավազդ Երկրորդ) היה מלך ארמניה בשנים 34 לפנה"ס - 54 לפנה"ס.

## חייו
ארטאווסדס ירש את כיסאו של אביו, טיגראנס הגדול בשנת 54 לפנה"ס. בראשית תקופת שלטונו (53-54 לפנה"ס) הוא המשיך את מדיניותו של אביו, שכרת ברית עם המצביא הרומי פומפיוס בשנת 66 לפנה"ס, ושמר על נאמנותה של ארמניה לרומא. הוא אף הציע למצביא מרקוס ליקיניוס קראסוס סיוע צבאי משמעותי במסע המלחמה, שתכנן האחרון נגד האימפריה הפרתית, בתנאי שהצבא הרומאי יתקוף את האימפריה הפרתית דרך ממלכתו, אך הצעתו נדחתה על ידי קראסוס. לאחר שהמלך הפרתי אורודס השני פלש לארמניה באביב 53 לפנה"ס, ובעקבות תבוסת הצבא הרומאי בקרב חרן, נאלץ ארטאווסדס לנטוש את בריתו עם הרומאים, להכיר בכפיפות ממלכתו לאימפריה הפרתית ולהסכים לנישואי בתו עם בנו של אורודס השני, פאקורוס.

בשנת 36 לפנה"ס שוב מצא עצמו ארטאווסדס מעורב, שלא מרצונו, במאבק בין הרומאים לפרתים. המצביא הרומי מרקוס אנטוניוס פלש עם צבאו לארמניה, וארטאווסדס נאלץ להחליף צד ולהישבע נאמנות לרומא. אולם זמן קצר לאחר מכן, כשהצבא הרומאי עזב את ממלכתו כדי לפלוש לממלכת ארטופטינה, הוא חזר לתמוך בצד הפרתי. בשנת 34 לפנה"ס זימן אנטוניוס את ארטאווסדס לפגישה עמו בניקופוליס, כדי לדון במסע המלחמה החדש שתכנן כנגד האימפריה הפרתית, ואף הציע לו להסכים לנישואי בתו עם בנו הקטין של אנטוניוס, כדי לחזק את בריתו עם רומא. כאשר ארטאווסדס היסס ונמנע מלהגיע לפגישה עמו, שוב פלש צבאו של אנטוניוס לממלכתו, וצעד לבירת ארמניה, ארטאקסטה. הרומאים תפסו את ארטאווסדס והחזיקו בו כבן ערובה. לבסוף הוא נשלח לאלכסנדריה, שם נאלץ להשתתף במצעד הניצחון שארגנה המלכה קלאופטרה לאנטוניוס. ארטאווסדס עורר את חמתה של קלאופטרה, כאשר סירב להשתחוות לפניה ולהישבע לה אמונים. לאחר תבוסתו של אנטוניוס בקרב אקטיום בשנת 31 לפנה"ס, ניצלה קלאופטרה את ההזדמנות, הוציאה להורג את ארטאווסדס, ושלחה את ראשו לאויבו, ארטאווסדס הראשון מלך **מדי ארטופטינה**. בנו של ארטאווסדס השני, ארטקסיאס השני ירש את כיסאו כמלך ארמניה.

## קישורים חיצוניים

* 

קטגוריה:מלכי ארמניה
קטגוריה:אישים שחיו במאה ה-1 לפנה"ס
לשון תשתית

**לשון תשתית** (בלועזית: **לשון סובסטרט**) היא מושג בבלשנות המתייחס ללשון שהייתה קיימת באזור כלשהו לפני שתושבי אותו אזור קיבלו על עצמם לשון אחרת, וכך היא הופכת לרובד התשתית של הלשון החדשה. דוגמה טובה לתופעה זאת היא לשונות התשתית של הערבית: עם התפשטות האסלאם וכיבושי הערבים, הגיעו הללו לטריטוריות שבהן דיברו ארמית (בסוריה, בלבנון ובעיראק), קופטית (במצרים), ושפות ברבריות (בצפון אפריקה).

לשון התשתית משפיעה על הלשון החדשה המולבשת עליה (בלועזית: **לשון הסופרסטרט**), שכן דוברי לשונות התשתית מנסים להתאים את הלשון החדשה ללשון השגורה בפיהם. בדרך זאת אפשר להסביר תופעות שונות בלשון שהתגבשה באותה טריטוריה. כך למשל נהוג להסביר את סיומת גוף שני וגוף שלישי רבים בערבית הסורית: kon ו-hon בהתאמה - כהשתקפות של הסיומות "כון" ו"הון" בארמית, אשר הייתה לשון התשתית בטריטוריה זאת.

## קישורים חיצוניים

* 

## הערות שוליים

קטגוריה:בלשנות
שוויברדינגן

**שוויברדינגן** (בגרמנית: **Schwieberdingen**) היא עיירה בדרום-מערב גרמניה עם אוכלוסייה של כ-10,700 תושבים. העיר שנוסדה בשנת 1304 נמצאת 10 קילומטרים מהעיר לודוויגסבורג ו-14 קילומטרים מהעיר שטוטגרט, בירת מדינת באדן-וירטמברג שבגרמניה. מועדון הכדורגל של העיירה הוא TSV Schwieberdingen אשר משחק בליגה החובבנית.

בפברואר 2007 התפרסמו באתרי החדשות בישראל ידיעות שחברת אפריקה מלונות (מחברת אפריקה ישראל) מתעניינת ברכישת מלון העסקים 'אמברוסינו' אשר בעיירה ומוכנה לשלם עבורו 3.75 מיליון אירו.

## קישורים חיצוניים

* 

## הערות שוליים

450px|ימין|ממוזער|פנורמה של העיירה

קטגוריה:באדן-וירטמברג: ערים
קטגוריה:יישובים שהוקמו ב-1834
אבא שכטר

קבריהם של אבא ולאה שכטר, בית הקברות בזכרון יעקב|שמאל|ממוזער|250px
**אַבָּא שֶׁכְטֶר** (24 בדצמבר 1894 – 28 במאי 1977) היה חקלאי, בנם של אחת ממשפחות מייסדי זכרון יעקב, פעיל ציבור, ראש "ועד המושבה" ובהמשך ראש המועצה הראשון.

## קורות חייו
אבא שכטר נולד ב-1894 בזכרון יעקב לישראל שכטר (1847–1912) ואשתו טובה. הוא למד בבית ספר עממי ביישוב, וכבר מגיל צעיר לקח חלק בעבודת האדמה ובפעילות הביטחון והשמירה על השדות. בשנת 1913 היה שותף לייסוד אגודת הגדעונים בראשות אלכסנדר אהרונסון, ששמה לה כמטרה להוביל את תחום השמירה וההתיישבות. בהמשך הצטרף להגנה. ב-1923 נשא לאישה את לאה לייבוביץ, גם היא בת לאחת ממשפחות המייסדים.

ב-1936 מונה לראש "ועד המושבה" ביישוב, וכשהוכרז היישוב כמועצה מקומית ב-1950, מונה לראש המועצה הראשון שלה. כמו כן, כיהן כנשיא אגודת הכורמים של יקבי כרמל מזרחי.

אבא שכטר נפטר בזכרון יעקב, וקבריהם שלו ושל רעייתו נמצאים בחלקת הוותיקים בבית הקברות בעיר.

### משפחתו
לו ולאשתו נולדו 2 ילדים, הבן ישראל והבת יובלה.

בתו, יובלה, נישאה לישי שיבובסקי, שכיהן גם הוא כראש המועצה, החמישי במספר. דודו, התאום המבוגר של אביו, היה שניאור זלמן שכטר, שהתפרסם כחוקר גניזת קהיר וכמנהיג היהדות הקונסרבטיבית בצפון אמריקה.

## הנצחתו
כיכר על שמו של אבא שכטר בזכרון יעקב|שמאל|ממוזער|250px
המועצה המקומית של זכרון יעקב קראה על שמו של אבא שכטר כיכר ברחוב המייסדים (בקרבת בית הקברות).

## לקריאה נוספת
* אריה סמסונוב, **זכרון יעקב: פרשת דברי-ימיה תרמ"ב-תש"ב**, הוצאת ועד המושבה זכרון יעקב, 1943.
* **אלבום משפחות זכרון יעקב**, הוצאת "כרמים"

## קישורים חיצוניים

* 
* משפחת שכטר באתר הוועד החקלאי
* משפחת שכטר  באתר יהדות פוקשני
* 

## הערות שוליים

קטגוריה:ציונים ילידי המאה ה-19: אנשי היישוב
קטגוריה:ראשי מועצת זכרון יעקב
קטגוריה:אנשי היישוב ילידי הארץ
קטגוריה:משפחת שכטר (זכרון יעקב)
קטגוריה:אישים הקבורים בזכרון יעקב
קטגוריה:ישראלים שנולדו ב-1894
קטגוריה:ישראלים שנפטרו ב-1977
יוהאן אליאס באך

**יוהאן אליאס באך** (בגרמנית: **Johann Elias Bach**; 12 בפברואר 1705 שוויינפורט - 30 בנובמבר 1755) היה מלחין גרמני ממשפחת באך.

למד תאולוגיה באוניברסיטה של ינה. מ-1737 עד 1742 התכתב עם בן דודו יוהאן סבסטיאן באך ששהה בלייפציג. מכתביו מתקופה זו הם מקורות חשובים לחייו של י.ס. באך.
מאז 1743 היה זמר-כנסייה בשוויינפורט. שני פרקים של קנטטות שכתב לכנסייה זכו בשבחים רבים, אך הם אבדו.

יוהאן אליאס באך היה אביו של יוהאן מיכאל באך (1745–1820) (אנ'). ראו משפחת באך, מספר 901 בטבלת בני משפחת באך.

## ראו גם
* משפחת באך

## קישורים חיצוניים

יוהאן אליאס
קטגוריה:ילידי 1705
קטגוריה:נפטרים ב-1755
רוקפורד

**רוקפורד** (באנגלית: **Rockford**) היא עיר הממוקמת על שתי גדות נהר רוק שבצפון מדינת אילינוי שבארצות הברית, מושב המחוז של מחוז ווינבאגו. העיר מכונה לעיתים קרובות "עיר היערות" והיא בירת מחוז ווינבאגו שבאילינוי. כפי שדווח במפקד האוכלוסין של ארצות הברית בשנת 2010, בעיר התגוררו 152,871 תושבים ובאזור המטרופולין של העיר התגוררו 348,360 תושבים. רוקפורד היא העיר ה-160 בכמות האוכלוסייה בארצות הברית.

במהלך המחצית השנייה של המאה ה-20, רוקפורד הייתה העיר השנייה בגודלה במדינת אילינוי. נכון לשנת 2014, העיר עדיין הכי מאוכלסת מחוץ למטרופולין של שיקגו.

## היסטוריה
בשנים 1834 – 1835 הגיעו לראשונה מתיישבים אל רוקפורד, ג'רמניקוס קנט, תאצ'ר בלייק, ולואיס למון. הם הגיעו מגלנה והחלו להתיישב בגדה המערבית של נהר רוק.

אזור זה שהיה בין שיקגו לגלנה נקרא בקיצור Midway (אמצע הדרך) אך נודע במהרה כרוקפורד בגלל ה-Ford (מעבר) נהר שחוצה את נהר רוק. בשנת 1837 הוקם סניף דואר, בשנת 1839 ההתיישבות הפכה לכפר ובשנת 1852 אושרה כעיר. העיתון השבועי הראשון פורסם בשנת 1840 והעיתון היומי המצליח הראשון הופיע ב-1877. בין 1830 עד 1930 היו לעיר כבר שלושה עיתונים יומיים מקומיים.

### המחצית הראשונה של המאה ה-20 ומלחמות העולם
במהלך המחצית הראשונה של המאה ה-20, רוקפורד עברה מספר שינויים שהרחיבו את נוכחותה מבחינה אזורית ולאומית. במחצית הראשונה של המאה ה-20, רוקפורד ראתה נהירה של מהגרים מאיטליה וממזרח אירופה. בנוסף, גורמים כלכליים בזמנו הובילו את העיר לגוון את הבסיס התעשייתי שלה. בשנת 1910 נוסד זיכיון הארלי דוידסון בפריפורט, אילינוי, על ידי ג'וזף קגל. ג'וזף קגל והחברה שהקים עברו לרוקפורד בשנת 1923. בשנת 1917 הקים צבא ארצות הברית את מחנה גרנט, אחד ממתקני האימונים הגדולים ביותר בארצות הברית, במטרה לאמן את חיל הרגלים במלחמת העולם הראשונה. לאחר המלחמה, המתקן שגודלו היה 73 קמ"ר נסגר. במהלך מלחמת העולם השנייה, מחנה גרנט שירת כלשכת גיוס עבור צבא ארצות הברית וכמו כן גם כבית מעצר לשבויים. ספינת המלחמה 'USS Rockford' נקראה על שם העיר ובמרץ 1944 קיבלה שני 'כוכבי שירות' עבור שירותה במלחמת העולם הראשונה. 
250px|שמאל|ממוזער|תיאטרון קורונדו שבעיר

## גאוגרפיה ואוכלוסין
השטח הכולל של העיר הוא 160.4 קמ"ר אשר מתוכם 158.2 קמ"ר יבשה ו-2.3 קמ"ר מים. קהילות סמוכות שגובלות עם רוקפורד ונחשבות בתוך אזור המטרופולין של רוקפורד הם הערים: לאבס פארק, מצ'אסני פארק, בלווידר.

נכון למפקד האוכלוסין של ארצות הברית בשנת 2010, בעיר היו 152,871 תושבים ו-66,700 משקי בית.

### חלוקה אתנית בעיר
* לבנים - 65.1%
* אפרו-אמריקנים - 20.5%
* אינדיאנים - 0.4%
* אסיאתים - 2.9%
* אחר - 7.5%
* משני גזעים או יותר - 3.6%

## כלכלה
### מרכזי התעסוקה הגדולים
על פי הדו"ח הפיננסי שנתי מקיף של העיר משנת 2009, המעסיקים הגדולים ביותר בעיר הם:

## ערים תאומות
*  
*  
*  
*  
*  
*  
*  
*  
* 

## קישורים חיצוניים

* 
* אתר האינטרנט של רוקפורד
* 

קטגוריה:אילינוי: ערים
קטגוריה:אילינוי: מושבי מחוזות
קטגוריה:יישובים שהוקמו ב-1834
מאקאי

**מאקאי** (באנגלית: **Mackay**) היא עיר על חופה המזרחי של מדינת קווינסלנד שבאוסטרליה. העיר שוכנת במרחק של 970 ק"מ מצפון לבירת המדינה בריזביין על גדות נהר פיוניר (Pioneer). מאקאי מכונה "בירת הסוכר" של אוסטרליה עקב העובדה שהאזור בו היא שוכנת מייצר יותר משליש מתפוקת קנה הסוכר של אוסטרליה. אוכלוסיית העיר מנתה 74,219 תושבים במפקד 2011.

## היסטוריה
האירופאי הראשון שביקר באזור היה ג'יימס קוק שהגיע למקום ב-1770. ההתיישבות המעשית הראשונה החלה ב-1860 על ידי קבוצת חוואים בראשות ג'ון מאקאי שהקימה שם חווה לגידול בקר. ב-1865 ניטע באזור מטע קני הסוכר הראשון ומועצת העיירה הוקמה ב-1875. ב-1903 הוכרזה מאקאי כעיר.

ב-1918 הכתה סופת ציקלון חזקה את העיר שגרמה לנזקים ולהרוגים שאליהם נוספו אנשים שמתו עקב מגפת דבר.

ב-1943 אירע במאקאי אסון התעופה הגדול ביותר בתולדות אוסטרליה. בהתרסקות מטוס B-17 מבצר מעופף שהמריא משדה התעופה של העיר, נהרגו 40 מתוך 41 אנשי הצוות שהיו על סיפונו.

בפברואר 1958 אירע בעיר אחד מהשיטפונות החזקים ביותר בתולדות אוסטרליה. 878 מ"מ גשם שירדו תוך 24 שעות הציפו את רובה של העיר. תושבים חולצו מגגות הבתים ונלקחו למרכזי סיוע חרום.

בפברואר 2008, בדיוק 50 שנה לאחר השיטפון הקודם, נפגעה מאקאי שוב משיטפון שהחריב את העיר. מעל 600 מ"מ גשם ירדו תוך 6 שעות וכ-2,000 בתים נחרבו או ניזוקו.

במרץ 2010 הכתה סופת ציקלון באזור. מעל 60,000 בתים נותקו מזרם החשמל וכן נפגעה רשת הטלפונים. לא דווחו פגיעות בנפש.

## כלכלה
בעבר הייתה ידועה מאקאי כבירת הסוכר של אוסטרליה עקב מטעי קנה הסוכר שבסביבתה שהם מקור האספקה הראשי של הסוכר לתצרוכת מקומית וליצוא. אך מאז תחילת המאה ה-21 פינתה תעשיית הסוכר את הבכורה לטובת ענף כריית הפחם. 34 מכרות פחם באזור מספקים 100 מיליוני טונות פחם בשנה.

תעשיית הסוכר החלה באמצע המאה ה-19 כאשר ניטעו מטעים קטנים של קנה סוכר כשבצמוד לכל אחד מהם הוקמה טחנה לריסוק קני הסוכר. בהמשך הוקמו קואופרטיבים שניהלו את גידול קנה הסוכר ועיבודו. במהלך המאה ה-20 נסגרו רוב רובן של טחנות עיבוד קנה הסוכר עד שנותרו רק שלוש טחנות. בשנים האחרונות שטחי גידול קנה הסוכר באזור משתרעים על פני 860 קמ"ר והם מייצרים 6.5 מיליוני טונות של קנה סוכר בשנה. מיבול זה מופקים כל שנה כ-850,000 טונות של סוכר ו-180,000 טונות של מוצרי לוואי. נמל מאקאי משמש כשער ליצוא התוצרת ברחבי העולם.

## תיירות
באופן יחסי לאזורים אחרים בקווינסלנד תעשיית התיירות במאקאי קטנה יחסית ועדיין נמצאת בתהליך התפתחות. זאת למרות היותה קרובה לאתרי טבע כמו פארקים לאומיים ולשונית המחסום הגדולה. מספר התיירים הפוקדים את העיר ואת סביבתה עומד על 685,000 תיירים בשנה. מספר הלינות במלונות העיר עומד על 2.7 מיליון בשנה, גידול של מיליון לינות ביחס לשנת 2000.

## אקלים

## ערים תאומות
* 
* 
* 
* 

## קישורים חיצוניים

* 
* מידע על מאקאי מתוך אתר אוניברסיטת קווינסלנד
* אתר התיירות של האזור

## הערות שוליים

קטגוריה:קווינסלנד: ערים
קטגוריה:אוסטרליה: ערי נמל
קטגוריה:יישובים שהוקמו ב-1875
קטגוריה:ים האלמוגים: ערי נמל
אורי מנוס

**אורי מנוס** (נולד ב-14 בדצמבר 1941) הוא איש צבא ואיש חינוך ישראלי. כיהן כנציב ומפקח כבאות ראשי, שירת בצה"ל במגוון תפקידי פיקוד והשתחרר בדרגת תת-אלוף לאחר שפיקד על מערך הגדנ"ע ושימש קצין הג"א ראשי בתקופת מלחמת המפרץ.

## חייו
מנוס נולד בפתח תקווה ולמד בתיכון בקיבוץ מעיין צבי. ב-1959 התגייס לצה"ל ושירת בחיל התותחנים. ב-1962 השתחרר בדרגת סגן. עבד במטעי הבננות בקיבוץ וכמדריך בחברת הנוער. במלחמת ששת הימים גויס לשירות המילואים, שירת בחזית המצרית ונפצע. ב-1969 חזר לשירות הקבע, פיקד על סוללה במלחמת ההתשה ושימש מדריך בקורס קציני תותחנים.

בתחילת 1973 מונה לסגן מפקד גדוד 405. בפרוץ מלחמת יום הכיפורים היה פרוס הגדוד ברמת הגולן. מפקד הגדוד, אריה מזרחי, שימש כמפקד הסיוע הארטילרי של חטיבה 7 ומנוס פיקד על כוחות הגדוד. במהלך המלחמה איבד הגדוד 21 לוחמים. כאשר אחת הסוללות טווחה על ידי הסורים פעל מנוס לחלצם תחת אש ועל כך זכה בצל"ש מפקד אוגדה. הוא יזם את הקמת אנדרטת גדוד 405 שנחנכה ב-2008 על שטח של 3 דונם ברמת הגולן, ומנציחה את לוחמי הגדוד שנפלו במלחמה. את האנדרטה תכננה רעייתו הפסלת, לביאה.

בהמשך שירותו הצבאי פיקד על גדוד 403, במבצע ליטני שירת כסגן מפקד אגד ארטילרי 282, ובשנת 1979 מונה למפקד אגד ארטילרי 9222 (עוצבת התקומה). ב-1980 מונה למפקד התותחנים של פיקוד הצפון ושירת בתפקיד במהלך מלחמת לבנון הראשונה. לאחר המלחמה למד חינוך והיסטוריה בבית ברל. באותה תקופה ארגן קורסים להכנה לצה"ל לצעירים מרקע בעייתי. באוגוסט 1984 מונה למפקד הגדנ"ע ושירת בתפקיד עד ספטמבר 1988, בתקופתו שם דגש על שילוב יוצאי אתיופיה בצה"ל ובחברה הישראלית. בתחילת 1989 מונה לראש הג"א ושירת בתפקיד עד 1992, כולל בתקופת מלחמת המפרץ.

לאחר שחרורו מונה ב-1995 לנציב ומפקח כבאות ראשי וכיהן בתפקיד עד 1998. לאחר מכן עבד כמורה בחטיבת ביניים בכפר שמריהו עד צאתו לגמלאות בשנת 2007. הוא הקים וניהל מכללות לביטחון לאומי לנוער (מבל"ל) ברעננה ובהרצליה.

מנוס נשוי ללביאה מנוס אותה הכיר בגיל 14 בקיבוץ מעיין צבי והם הורים לשלוש בנות ולבן.
בנו, עומר, נפטר ב-7 בספטמבר 2015 בעת שהיה עמו בטיול בגאורגיה.

## לקריאה נוספת
* 

## קישורים חיצוניים
* שחר הלווינג, לכיוון הכנרת עם נגמ"ש בודד, אתר זרוע היבשה, אוקטובר 2008
* 
* צל"ש מפקד האוגדה לאורי מנוס באתר "תמיד תותחן"
* 
* המלחמה של מת"פ הצפון (במבצע שלום הגליל), באתר "תמיד תותחן",  20 באוגוסט 2013
* טל אריאל אמיר, בשר תותחים: לוחמי גדוד 405 עדיין לא מאמינים שחזרו בשלום, סופהשבוע, 17 בספטמבר 2013

## הערות שוליים

קטגוריה:מעוטרי צל"ש מפקד אוגדה
קטגוריה:מפקדי גדודים בחטיבה 215
קטגוריה:מפקדי אגד ארטילרי 213
קטגוריה:נציבי כבאות והצלה
קטגוריה:ראשי הג"א
קטגוריה:תתי-אלופים בצה"ל
קטגוריה:בוגרי המכללה האקדמית בית ברל
קטגוריה:אנשי חינוך ישראלים
קטגוריה:פתח תקווה: אישים
קטגוריה:מפקדי תותחנים פיקוד הצפון
קטגוריה:מפקדי עוצבת התקומה
קטגוריה:ישראלים שנולדו ב-1941
אם סי פול ברמן

**פול נתניאל ברמן** (באנגלית: **Paul Nathaniel Barman**; נולד ב-30 באוקטובר 1974), הידוע גם תחת שם הבמה **אם סי פול ברמן** (**MC Paul Barman**), הוא ראפר יהודי-אמריקאי מרידג'ווד, ניו ג'רזי, שסיים ללמוד באוניברסיטת בראון.

## קריירה
בשנת 2000 פול הוציא לאור את המיני אלבום "It's Very Stimulating", תחת חברת התקליטים וורדסאונד (WordSound). במיני אלבום התארח רק הראפר היהודי פרינסס סופרסטאר והוא הופק על ידי פרינס פול. ב-15 באוקטובר 2002 פול הוציא לאור את אלבום הבכורה שלו, שנקרא "!Paullelujah", שהופק על ידי פרינס פול ועל ידי אם אף דום. ב-25 בנובמבר 2009 פול הוציא לאור את אלבומו השני, "Thought Balloon Mushroom Cloud", בחברת התקליטים Househusband. באלבום התארחו האומנים: מאסטה אייס, דל דה פאנקי הומוספיין, סי-רייז-וואלז, אם אף דום ועוד.

## דיסקוגרפיה
### אלבומים
* 2002 - !Paullelujah
* 

### מיני אלבום
* 2000 - It's Very Stimulating

### סינגלים
* 1998 - "Postgraduate Work"
* 
* 2001 - "Cock Mobster"

### הופעות אורח
* דלטרון 3030 - "Meet Cleofis Randolph the Patriarch"
* אם אף דום - "Hot Guacamole"
* מיסטר דד - "Chemically Imbalanced"
* מאסטה אייס - "Roommates Meet"
* די ג'יי יודה - "Salvation Barmy" ו-"Salaam"
* לה האמונד אינפרנו - "Man from Lafonda (Paul Barman Remix)"
* פרינס פול - "Inside Your Mind" ו-"The Night My Girlfriend Left Me"
* ראשדן אנד דיאמונדס - "We Want Rushden" ו-"Money"
* ממורי מן - "Live from Death Row"
* אופן מייק איגל - "Exiled from the Getalong Gang" ו-"Starz"

## קישורים חיצוניים

* 

## הערות שוליים

קטגוריה:ראפרים יהודים אמריקאים
קטגוריה:זמרים יהודים אמריקאים
קטגוריה:אמנים אמריקאים הידועים בשם במה
קטגוריה:אמנים יהודים הידועים בשם במה
קטגוריה:מוזיקאים יהודים אמריקאים
קטגוריה:אמריקאים שנולדו ב-1974
בודפוק

**בּוּדָפוֹק** (בהונגרית: **Budafok**) היא שכונה בבודפשט שבהונגריה, ליד נהר הדנובה. משמעות השם בגרמנית היא "תצפית על בודה". הכפר הוקם ב-1739 על אדמות כפר טורקי נטוש ונודע בתעשיית היין והשמפניה שלו, שהסתייעה בגפנים הנטועות על גדת הדנובה הסמוכה. תושבים גרמנים וסרבים תרמו לפיתוח תעשיית היין של הכפר. מרתפי היין של הכפר, שהוקמו בסוף המאה ה-19, מתמשכים על פני 25 קילומטר והם הארוכים ביותר באירופה. הכפר היה ישות מוניציפלית עצמאית עד 1950, כשסופח הכפר לבודפשט.

## נולדן כאן
* הנסיך אויגן מסבויה

## קהילה יהודית
בינואר 1941 נמנו בבודפוק כ-300 יהודים - כאחוז מכלל התושבים בעיר. 
בשנת 1941 גויסו יהודים רבים מבודפוק לשירות העבודה ורובם נספו. 
עם הכיבוש הגרמני במרס 1944 היו בעיר כ-230 יהודים. במאי 1944 הוקם גטו בעיר וכעבור שבוע רוכזו תושביו בבניין בית הכנסת או ששהו ברחוב, ללא קורת גג. הם הועברו למרכז גירוש וביולי 1944 גורשו לאושוויץ כמעט כל יהודי העיר.

## לקריאה נוספת
* 

## קישורים חיצוניים

* 

קטגוריה:הונגריה: עיירות יהודיות
קטגוריה:בודפשט
יחידות אודיו

**יחידות אודיו** (באנגלית: **Audio Units**; AU) היא ספריה ברמת מערכת המסופקת על ידי Core Audio ב-Mac OS X, שפותחה על ידי חברת אפל. יחידות אודיו הן קבוצה של שירותי ממשק תכנות יישומים המסופקת על ידי מערכת ההפעלה ליצירה, עיבוד, קבלה, או העברה של זרמי אודיו בזמן כמעט-אמיתי עם השהיה (latency) מזערית. זה יכול להיחשב כשווה ערך לתבנית התוספת פופולרית, VST של שטיינברג. בגלל הדמיון הרבים בין יחידות אודיו ו-VST, מספר טכנולוגיות גלישה חינם ומסחריות זמינות (למשל סימביוזה ו-FXpansion VST-AU מתאם).
## שימוש
Mac OS X מגיע עם יחידות אודיו המאפשרות לבצע time-stretch לקבי שמע, להמיר אודיו לקצב דגימה (sampling rate) מסוים ולהזרים אותו על פני רשת תקשורת מקומית. היא גם מגיעה עם אוסף של תוספות כגון מסנני EQ, מעבדים דינמיים, עיכוב, reverb, וכלי Soundbank סינתיסייזר.

AU משמש יישומים של אפל כגון GarageBand, פסקול Pro, Logic Express, Logic Pro, Final Cut Pro, MainStage, ואת רוב תכנות האודיו שפותחו עבור Mac OS X, כמו Ardour, Ableton Live, REAPER.

 
קטגוריה:מקינטוש
קטגוריה:תוכנות מוזיקה
Encyclopedia Metallum

**ארכיון המטאל Encyclopedia Metallum** הוא אתר אינטרנט, אנציקלופדיה ומאגר נתונים מבוסס תוכן גולשים בנושא מוזיקת מטאל. החלק העיקרי של האתר הוא רשימה של למעלה מ-140,000 להקות מטאל מכל העולם. האתר נחשב לאחד ממאגרי המידע המובילים בנושא מטאל ומשמש כמקור מידע נפוץ בתחום זה, כולל בוויקיפדיה באנגלית.

האתר הוקם ב-17 ביולי 2002 על ידי שני קנדים. הוא מבוסס על תוכן גולשים המעדכנים ומוסיפים להקות ודיסקוגרפיה. כדי למנוע ספאם והשחתות קיים מנגנון בקרה על האתר והתרומה מוגבלת למשתמשים רשומים בלבד. האתר כולל רשימת להקות ממוינת לפי מפתחות שונים כמו ז'אנר, ארץ מוצא ועוד. כרטיס המידע על כל להקה כולל שם, ארץ מוצא, סוגה, דיסקוגרפיה, רשימת חברים, קישורים לאתרי הלהקות ועוד. באתר רשומות למעלה מ-140,000 להקות מטאל מרחבי העולם. בנוסף מפורסמות באתר ביקורות על אלבומי מטאל שונים. לאתר עמוד פייסבוק ולו כ-100,000 עוקבים. 

נכון לדצמבר 2020, האתר מדורג 12,532 בדירוג האתרים העולמי אלקסה.

## קישורים חיצוניים

* 

קטגוריה:אנציקלופדיות אינטרנט
קטגוריה:אתרים מבוססי תוכן משתמש
קטגוריה:אתרי אינטרנט שהושקו ב-2002
ניסים חזקיהו

**ניסים חזקיהו ("נוסקו")** (נולד ב-10 במרץ 1961) הוא מאייר וקריקטוריסט ישראלי.

חזקיהו נולד בתל אביב-יפו בשנת 1961 וגדל בעיר חולון. פרסם בנעוריו, בין השנים 1979-1975, קריקטורות בעיתון "מעריב לנוער". שימש כעורך גרפי של כתב העת "אותיות" ושל מגזין הרכב אוטו. בשנות ה-2000 יזם את "אנימקס" - פסטיבל הקומיקס, אנימציה וקריקטורה בסינמטק תל אביב והוא משמש כמנהלו האמנותי. 

במהלך השנים פרסם קריקטורות בעיתונים כגון "מעריב", "העולם הזה", "The Jerusalem Post", "ידיעות אחרונות". בשנת 1992 הקים ושימש כ-11 שנה כיו"ר של איגוד הקריקטוריסטים בישראל. 

בין עבודותיו כמאייר הספרים "השליפות של המדינה: המשפטים המדהימים, פליטות-הפה המביכות והציטוטים הלוהטים של המפורסמים שלנו" (2002) מאת ירמי עמיר, "מעבר להרי החדשות" (2005) מאת אורי אורבך ו-"האם-אמא של הצבא" (2007) מאת דפנה שלם.
ב-2016 הוציא נוסקו מגזין סאטירי בשם פרה דוקס.

ב-2017 הציג נוסקו במוזיאון הישראלי לקריקטורה וקומיקס בחולון, תערוכת קריקטורות ממיטב יצירותיו, תחת הכותרת "רץ לספר לחבר'ה".

ב-2025 ציין נוסקו 50 שנות קריירה והציג את התערוכה "50 שנה על הקו" בגלריה העירונית בהרצליה.

## גלריה

File:Nissim Hizkiyahu 02.jpg|קריקטורה לזכר אייבי נתן, 2008
File:Nissim Hizkiyahu 03.jpg|פידל קסטרו, 2008
File:Nissim Hizkiyahu 04.jpg|ציפי לבני, 2008
File:Nissim Hizkiyahu 06.jpg|אהוד אולמרט ושולה זקן בין בניני פרויקט הולילנד, 2014
File:Nissim Hizkiyahu 09.jpg|סלפיש, 2013
File:Nissim Hizkiyahu 08.jpg|ישראליקו, מגדיר תופעות באתוס המקומי, 2014 בקירוב



## השכלה
*1989 בוגר, בצלאל, אקדמיה לאמנות ועיצוב, ירושלים

## קישורים חיצוניים

* 
* 
* 
* 

קטגוריה:קריקטוריסטים ישראלים
קטגוריה:מאיירים ישראלים
קטגוריה:סגל במחנה
קטגוריה:בוגרי תיכון קוגל
קטגוריה:בוגרי בצלאל, אקדמיה לאמנות ועיצוב  
קטגוריה:ישראלים שנולדו ב-1961
ג'ושוע רוזנברג

**ג'ושוע רופוס רוזנברג** (באנגלית: **Joshua Rufus Rozenberg**, נולד ב-30 במאי 1950) הוא סופר, בעל טור, עיתונאי, עורך דין ופרשן רדיו וטלוויזיה יהודי בריטי. בעלה של הסופרת, העיתונאית ובעלת הטור מלאני פיליפס. ב-2012 בחר בו "הטיימס" הלונדוני, כאחד ממאה עורכי הדין המשפיעים ביותר בבריטניה, העיתונאי היחיד שנכנס לרשימה זו.

## קורות חיים
נולד בלונדון ב-1950, למשפחה יהודית. למד וסיים בבית ספר תיכון יוקרתי, "לאטימר" , ברובע האמרסמית', שבמערב מרכז העיר ולאחר מכן סיים תואר ראשון ותואר במשפטים, באוניברסיטת אוקספורד. במרץ 1974, בן 24, נישא למלאני פיליפס, שהייתה חברתו במשך שנים. לזוג יש שני ילדים.

ב-1976 קיבל רישיון עריכת דין (סוליסיטור).

במשך עשרים וחמש שנים עבד ב-BBC, החל מ-1975 ועד 2000. בתקופה זו הפיק במשך מספר שנים, במסגרת ערוץ 4 של רדיו BBC הבריטי, תוכנית פוליטית - משפטית בשם "השבוע בווסטמינסטר" (*The Week in Westminster*) והחל מ-1984 הפיק והגיש תוכנית בשם *Law in Action*. במשך כחמש עשרה השנים האחרונות לעבודתו ב-BBC (בשנים 1985–2000) הוא שימש כתב משפטי, הן ברדיו והן בטלוויזיה של ה-BBC. מ-2000 עד ינואר 2009 היה העורך המשפטי של הדיילי טלגרף ובנוסף לכך גם בעל טור קבוע ב-*Evening Standard*. מאז 2010 הוא בעל טור שבועי קבוע בהגרדיאן וכן בעל טור דו שבועי קבוע ב-*The Law Society Gazette* וב-*Standpoint Magazine*. החל מ-2010 חזר לשדר ולהגיש ב-BBC את תוכניתו הוותיקה *Law in Action*.

## פרסים ותוארי כבוד
ב-1999 קיבל מאוניברסיטת הרטפורדשייר תואר דוקטור למשפטים לשם כבוד וב-2012 תואר דומה גם מאוניברסיטת טרנט בנוטינגהאם. קיבל מלשכת עורכי הדין הבריטית (*Bar council*), את פרס הכתיבה המשפטית, ארבע פעמים.

## ספריו

*
*
*
*


## קישורים חיצוניים

* 
* רשימת מאמריו האחרונים עד כה, של ג'ושוע רוזנברג, באתר Journalisted

## הערות שוליים

קטגוריה:סופרים יהודים בריטים
קטגוריה:בעלי טור יהודים בריטים
קטגוריה:עיתונאים יהודים בריטים
קטגוריה:בוגרי אוניברסיטת אוקספורד
קטגוריה:שדרני רדיו וטלוויזיה יהודים בריטים
קטגוריה:מפיקים יהודים
קטגוריה:בריטים שנולדו ב-1950
פרס עיפרון הזהב

**פרס עיפרון הזהב** הוא פרס על מפעל חיים המוענק ליוצרים בתחום הקריקטורה. הפרס המוענק עלי ידי המוזיאון הישראלי לקריקטורה ולקומיקס בחולון החל משנת 2007, והוא מלווה בתצוגה מעבודותיו של הזוכה במוזיאון. בדצמבר 2024 בוטל הפרס, בעקבות קיצוץ שביצע ראש העירייה שי קינן בתקציב התרבות, והוא לא חולק בשנת 2025.
## זוכי הפרס
*2007 - שמואל כץ
*2008 - פרץ ויינריך
*2009 - יעקב שילה
*2010 - דידי מנוסי, צילה מנוסי
*2011 - יעקב קירשן
*2012 - אדר אדריאן
*2013 - דן פתיר
*2015 - ג'קי (יהושע ג'קסון)
*2016 - מירה פרידמן
*2017 - ארנון אבני
*2019 - דני קרמן
*2021 - מושיק לין
*2024 - נעם נדב

## גלריה

Peretz Weinreich.jpg|פרץ ויינריך
Eparon Hazahav 01.JPG|דידי מנוסי, צילה מנוסי
Eparon Hazahav 02.jpg|יעקב קירשן
Eparon Hazahav 03.JPG|שמואל כץ
Eparon Hazahav 05.JPG|יעקב שילה
2014 Friedel Stern Humorist Cartoon Contest 03.JPG|דן פתיר


## קישורים חיצוניים
* 

## הערות שוליים

*
קטגוריה:פרסים ישראליים לאמנות
קטגוריה:פרסים ישראליים לעיתונאות
מצר סונדה

[שמאל|ממוזער|242px|מפת מצר סונדה מ-[1729]]
**מצר סונדה** (באינדונזית: **Selat Sunda**) הוא מצר ים בין האיים האינדונזיים ג'אווה וסומטרה. המצר מקשר בין ים ג'אווה (באוקיינוס השקט) מצפון-מזרח ובין האוקיינוס ההודי מדרום-מערב.

## גאוגרפיה
רוחבו של המצר בנקודה הצרה ביותר הוא כ-30 ק"מ (בין אזור העיר צ'ילגון  בחופה הצפון-מערבי של פרובינציית בנטן שבמערב ג'אווה ובין כף טואה שבסומטרה), ואילו בדרום-מערב המצר מתרחב ונפתח לרוחב של כ-100 ק"מ.

במצר שוכנים איים געשיים רבים, בהם קרקטאו, שבשנת 1883 אירעה בו התפרצות געשית אדירה (התפרצות פליניאנית) שגרמה לגלי צונאמי ענקיים ולמותם של כ-36,000 אנשים בג'אווה ובסומטרה. מימיו של המצר רדודים בחלקו המזרחי, ואילו בין קרקטאו לאי סבסי הם מגיעים לעומק של 18 מטרים בלבד. עובדה זו יוצרת קושי למעבר אוניות גדולות (למשל מכליות, ועל כן חלקן נאלצות להשתמש במקומו במצר מלאקה או אף לעבור לנתיבים חלופיים כגון מצר לומבוק ומצר מקאסאר העמוקים ואחרים). מזרחית לקרקטאו עומק המים הוא פחות מ-100 מטר. לעומת זאת בחלקו המערבי מגיעים המים לעומק רב ובפתחו הם מגיעים לעומק של 1,500 מטרים.

המצר נחשב לנתיב שיט חשוב לאורך מאות בשנים, ובייחוד בתקופה שבה חברת הודו המזרחית ההולנדית השתמשה בו כשער כניסה לאיי התבלינים.

ב-1 במרץ 1942 נערך במצר קרב בין כוחות בעלות הברית לכוחות היפניים, הקרב קיבל את שמו על שם המצר .

## ראו גם
* גשר מצר סונדה 

## קישורים חיצוניים

* 

* 

## הערות שוליים

סונדה
סונדה
סונדה
עבראש ירוק

ממוזער| ''Bucephala clangula''
**עַבְרֹאשׁ ירוק** (שם מדעי: *Bucephala clangula*) הוא מין של ברווז בגודל בינוני מהסוג עבראש, ומתת-משפחת ברווזי הים. העבראש מאופיין בדו-צורתיות זוויגית, וקיבל את שמו בגלל ראשו הירוק של הזכר, שהוא חלק מה"תלבושת" של הזכר בעונת החיזור. לעומת הזכרים הצבעוניים, ראשן של הנקבות חום.
## מאפיינים
אורכו של הזכר כ-45-52 ס"מ, ומשקלו בין 888 ל-1400 גרם. הנקבה, לעומתו, קטנה הרבה יותר: אורכה 40-50 ס"מ, ומשקלה 500-1182 גרם.

העבראשים הירוקים מתרבים באזורי הטייגה. הם נמצאים בעיקר ביערות ואגמים צפוניים בקנדה, ארצות הברית, סקנדינביה ורוסיה. הם נודדים, בעיקר בחורף, אל מקורות מים, בין השאר חופים.
העבראש הירוק מקנן בחורים של עצים גדולים, אך למד להשתמש גם בתיבות קינון, מה שמקל על שיקום האוכלוסייה המעטה שלו בסקוטלנד. בהודו הוא רשום כעוף מזדמן.
בישראל מזדמן נדיר ביותר בחורף.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:ברווזי ים
קטגוריה:ארץ ישראל: אווזאים
קטגוריה:בעלי חיים שתוארו ב-1758
עקרון הממוצעות

**עקרון הממוצעות** (אנגלית: **Mediocrity principle**, נקרא גם **עקרון הבינוניות**) הוא רעיון פילוסופי לפיו . משמעות הרעיון היא שמצבים נוצרים בעקבות שרשרת אקראית של הסתברויות וצירופי מקרים, ומצב נתון הוא כזה כי סביר יותר שיהיה כזה. על פי עיקרון זה, כאשר תצפית מוצאת מצב או אירוע מסוים, סביר יותר להניח שהאירוע בו המצב שנצפה מייצג את הרגיל והכלל, מאשר אירוע או מצב מיוחד או חד-פעמי.

לפי עיקרון זה, סביר יותר להניח שהמצב אותו אנו רואים בכדור הארץ, כלומר התפתחות חיים, ובפרט חיים תבוניים, הוא דבר נפוץ ביקום, מאשר ההנחה שכדור הארץ הוא המקום היחיד ביקום בו יש חיים, או שהאדם הוא היצור התבוני היחיד בכל היקום.. הנחה כזו מנוגדת לתפיסות רוחניות או דתיות מסוימות לפיהן האנושות היא במעמד מיוחד או מועדף. הרעיון שואב השראה מהעיקרון הקופרניקני על שם ניקולאוס קופרניקוס שהדיח את האדם וכדור הארץ ממרכז תמונת העולם: כדור הארץ והאדם הם חלק מן היקום ולא מרכזו, ומעמדם ביקום אינו חשוב במיוחד. כאשר מחילים את עקרון הממוצעות על תחום החיים מחוץ לכדור הארץ, המסקנה הנובעת מן הדבר היא שכדור הארץ והחיים על פניו אינם מיוחדים, לכן סביר ביותר שחיים יוכלו להתקיים מחוצה לו.

כמו כן, בהתבסס על עקרון הממוצעות, האסטרונומים הניחו שניתן למצוא חורים שחורים סופר-מסיביים בגלקסיות אחרות, מכיוון שישנם ראיות רבות מצביעות על קיומו של חור שחור סופר-מאסיבי במרכז גלקסיית שביל החלב.

## ביקורת
ביקורת על העיקרון מופנית בעיקר כלפי ההגדרה שלו והכישלון בישומו. אחת מהטענות מדגישה את הבעייתיות בהגדרת העיקרון - העיקרון מוביל להנחה שבחירה אקראית מסוימת שייכת לקבוצה מסוימת רק משום שזוהי הקבוצה הגדולה ביותר. בהשלכה לתחום החיים מחוץ לכדור הארץ, תומכי העיקרון מסיקים שהיקום מכיל ציויליזציות תבוניות רבות מכיוון שבכדור הארץ יש ציויליזציה תבונית, וכדור הארץ אינו בעל מעמד מיוחד ביקום.

העיקרון היווה השראה ליצירת נוסחת דרייק, נוסחה שפיתח האסטרונום פרנק דרייק כדי לחשב את מספר הציויליזציות התבוניות שמנסות ליצור קשר עם כדור הארץ. נוסחה זו והעקרונות המנחים שלה הותקפו בספר "כדור הארץ הנדיר", בטענה שהיא מתעלמת מתכונות רבות של כדור הארץ. על פי הספר, התפתחות כדור הארץ והחיים בו הם צירוף מקרים נדיר ולא סביר, ומכאן שהחיים מחוץ לכדור הארץ נדירים.

שאלה נוספת בנושא נקראת פרדוקס פרמי, על שם ההוגה שלה אנריקו פרמי, והיא **"אם אכן ישנם חיים תבוניים ביקום, היכן הם?"**. על פי עקרון הממוצעות, כדור הארץ הוא כוכב לכת ממוצע הסובב סביב כוכב ממוצע, ולכן קיום חיים תבוניים הוא עניין ממוצע. אם כן, נשאלת השאלה מדוע חיים תבוניים מחוץ לכדור הארץ לא ניסו ליצור קשר עם האדם.

## ראו גם
* חיים מחוץ לכדור הארץ
* העיקרון הקופרניקני
* נוסחת דרייק

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פילוסופיה
קטגוריה:אסטרוביולוגיה
קטגוריה:עקרונות
מאסרו של ישו

[200px|ממוזער|שמאל|המאסר ב[מאסטה (דוצ'ו)|מאסטה מהמאה ה-14]]
[200px|ממוזער|שמאל|המאסר בציורו של [ג'וטו די בונדונה]]
[200px|ממוזער|שמאל|[מאסרו של ישו (קאראווג'ו)]]
**מאסרו של ישו** הוא אירוע מכריע בחיי ישו, המתואר בכתבי הבשורות. האירוע מוביל לצליבת ישו ולכן הוא נחשב לתחילת הפסיון של ישו. על פי המתואר בברית החדשה, לאחר הסעודה האחרונה יצא ישו להתפלל בגן המכונה "גת שמנים", ושם הסגיר אותו יהודה איש קריות לידי שליחי הכהנים והחיילים הרומאים. על פי אות מוסכם מראש, נישק אותו יהודה איש קריות וכך ידעו החיילים את מי לאסור. המאסר הוא אחד מחמשת האירועים המפורטים ביותר בכתבי הבשורות, יחד עם משפטו של ישו, הצליבה, הקבורה, והתחייה.

על פי המסורת הנוצרית, המאסר התרחש במערת הבגידה.

## המאסר בבשורות
על פי ארבע הבשורות, לאחר הסעודה האחרונה פנה ישו להתפלל בגת שמנים עם שלושה מתלמידיו. לאחר הייסורים בגן, אמר ישו לתלמידיו שהנה עומדים למסור אותו בידי החוטאים. מיד התקיימו דבריו ויהודה איש קריות הגיע בראש המון רב לתפוס אותו. על פי מתי ומרקוס ניגש אליו יהודה ובאמרו "רבי רבי" נשק לו על מנת לסמן שהוא ישו. על פי מתי, ישו גם ענה לו "רעי, על מה באת?" ואז אחז בו ההמון. על פי לוקאס הוא קרב אליו לנשקו, אולם ישו עצר אותו ואמר לו "הֲבִנְשִׁיקָה אַתָּה מוֹסֵר אֶת־בֶּן־הָאָדָם?". בבשורה על-פי יוחנן לא מוזכר עניין הנשיקה, אולם מתואר דו-שיח קצר בין ישו לבין ההמון, שבו הוא שואל אותם שוב ושוב את מי הם מחפשים, והם נרתעים ממנו. כמו כן, יוחנן הוא היחיד המזכיר במפורש שבראש האוסרים עמדו חיילים רומאים: "אָז תָּפְשׂוֹּ הַגְּדוּד וְשַׂר הָאֶלֶף וּמְשָׁרֲתֵי הַיְּהוּדִים אֶת־יֵשׁוּעַ וַיַּאַסְרֻהוּ". בבשורות האחרות מוזכרים רק יהודים: ראשי הכהנים, שרי המקדש, הזקנים ופרושים.

לאחר מכן פנה ישו אל העם ושאלם מדוע באו אליו במקלות ובחרבות משל היה שודד, הלוא הוא ישב במקדש מדי יום והם יכלו לתפסו שם. אז לקחו אותו משם אל המשפט בבית קיפא הכהן הגדול, או, על פי יוחנן, לבית חותנו חנן ומשם לבית קיפא. שם נחקר בפני ראשי הכהנים, הזקנים והסופרים, ומשם נשלח למשפט בפני פונטיוס פילאטוס.

## קיצוץ אוזנו של עבד הכהן הגדול
בארבע הבשורות מסופר שאחד מתלמידיו (על פי יוחנן זהו פטרוס) שלף את חרבו וקיצץ את אוזנו של עבד הכהן הגדול, ושמו מלכוס (מלכות', Malchus) (על פי דברי יוחנן). ישו גער בו, וציווה עליו להניח את חרבו ולאפשר לו להיאסר בתואנה כי "כל אוחזי חרב, בחרב יאבדו" (אולי על בסיס הברכה לעשו–) וכי עליו לסבול את מלוא ייסוריו. על פי לוקס, הוא ריפא את אוזנו של העבד, וזה היה הנס האחרון שביצע ישו בחייו הארציים.

## הנמלט העירום
בבשורה על פי מרקוס מופיעים הפסוקים:51 וְנַעַר אֶחָד הָלַךְ אַחֲרָיו מְעֻטָּף בְּסָדִין לְכַסּוֹת אֶת־עֶרְוָתוֹ וַיֹּאחֲזֻהוּ הַנְּעָרִים׃

52 וַיַּעֲזֹב אֶת־הַסָּדִין בְּיָדָם וַיָּנָס מִפְּנֵיהֶם עָרֹם׃חוקרים רבים נחלקו בשאלה מי הוא אותו הנער ומדוע מופיע הקטע בבשורה כלל. כמה הצעות שונות הועלו בדבר זהות הנער הבורח, ביניהן: מרקוס עצמו (שסיפר על החוויה האישית שעבר), ישו, יוחנן בן זבדי, יעקב אחי ישו, לזרוס ודמויות נוספות.

## אמנות
ככל האירועים הבולטים בחיי ישו, המאסר תואר בצורה נרחבת בציורים, בפסלים ובויטראז'ים. בין האמנים הבולטים שעסקו בנושא ניתן למנות את דירק בוטס, פרה אנג'ליקו, אלברכט אלטדורפר, הירונימוס בוש וקאראווג'ו. בכנסיית כל העמים שבגת שמנים, המקום שבו לפי המסורת אירע האירוע, קבועים שני פסיפסים המתארים את נשיקת יהודה איש קריות משמאל למזבח, ואת מעמד המאסר מימין לו.

## לקריאה נוספת
* 

## קישורים חיצוניים

## הערות שוליים

קטגוריה:ישו